Беседа:Световно първенство по футбол

message: Изключително съм любопитен кой е съставил тази „идеална единадесеторка“, в която са включени петима играчи, които никога не са били световни шампиони и в която липсват имена като Джузепе Меаца – двукратен световен шампион, Лев Яшин и/или Икер Касияс (във футбола има нужда и от вратар), Боби Чарлтън, Паоло Роси, Лотар Матеус, да не изброявам всички, защото са наистина много. Впрочем включен е и Кройф, който има едно-единствено участие – през 1974 г., а през '78 не участва въпреки, че го моли цяла Холандия! Да обърна внимание, че говорим за СВЕТОВНИ ПЪРВЕНСТВА! Dino Rediferro (беседа) 18:41, 25 декември 2015 (UTC)
Здравейте! И аз не знам кой е съставил отбора, но Вашият коментар ме заинтересува и промених заглавието на раздела и списъка, за да се отнася само за изявите на финалните турнири на световни първенства (СП). Вместо Кройф и Платини включих:
* Лев Яшин - ФИФА учредява наградата „Лев Яшин“ за най-добър вратар на световно първенство; според анкета на ФИФА от 2000 г. е в отбора на XX век и е определен за вратар на века; 3 СП (1958, 1962 и 1966); вратар № 1 на СП 1958; единственият вратар, който става носител на Златната топка (1963); спасява около 150 дузпи — рекорд за професионален вратар.
* Роналдо - 4 СП, 2 титли (1994 и 2002), 1 сребърен медал (1998), голмайстор № 2 на всички СП - 15 гола, обявен за един от най-добрите единайсет за всички времена от „Франс футбол“ през 2007 г.
Сега има вратар, защитници, полузащитници и нападатели. Предлагам Ви да ги подредите в таблица с колони: участия и мачове на финални турнири на СП; златни медали, сребърни медали, бронзови медали, 4-о място; златна, сребърна и бронзова топка от СП; в идеалния отбор на СП; златна обувка (голмайстор) от СП; голове на финални турнири на СП. Информацията я има в същата статия на руски, френски, английски, испански, италиански и други езици. Тогава вероятно в отбора ще влязат:
Диди - 3 СП (1954, 1958, 1962), 2 титли (1958, 1962),
Вава - 2 СП, 2 титли (1958, 1962), голмайстор на 2 финала 1958 и 1962),
Джузепе Меаца – 2 СП, 2 титли (1934, 1938),
Лотар Матеус - 5 СП - рекорд (1982, 1986, 1990, 1994 и 1998), 1 титла (1990), 2 сребърни медала (1982 и 1986), най-много мачове на световни финали - 25),
Джанлуиджи Буфон - 4 СП (2002, 2006, 2010, 2014), 1 титла (2006), вратар № 1 на СП 2006,
Мирослав Клозе - 4 СП (2002, 2006, 2010, 2014), 1 титла (2014), голмайстор № 1 на всички СП (16 гола)...
Mihail Al. Mihaylov (беседа) 04:18, 26 декември 2015 (UTC)
Да, би могло да се даде пълната статистическа информация за всеки един. И пак едва ще може да се ограничим до по-малко от двайсетина човека. Поне на мен не ми е известно ФИФА да има "all time" официална класация, а не видях да има такава и в английската, италианската, испанската и руската страница. Още от Уругвай '30 се прави подобна, но за всяко отделно първенство, за което обективната причина е, че се предполага, че за всички играчи условията са били приблизително еднакви. Не е ясно как може да се сравнява един съвременен финал от световно първенство с този от Уругвай'30 например, преди който полицията и армията в подстъпите към стадион Сентенарио конфискуват 1600 пистолета! Или четвъртфинала от Мексико'70 между Мексико и Италия, преди който "любезните" домакини цяла нощ правят "серенада" пред хотела на италианците, за да не ги оставят да спят. Футболът далеч не се ограничава само до събитията на терена.
Една малка подробност - Роналдо се води шампион  през 1994 и Барези - през 1982 според критерия на ФИФА от 2007 г. за участие в разширения състав, т.е. 23-мата (преди 22-ма). Някои консервативно настроени като мене не са съгласни, че играч който не е стъпил на терена може да бъде считан за участник. Ако не се бъркам Кройф беше между 22-мата в Аржентина'78 без обаче крака му да стъпи не само на стадион, а изобщо на американския континент. Интересно как може да бъде считан за вицешампион от това първенство. Поздрави! Dino Rediferro (беседа) 08:18, 27 декември 2015 (UTC)
thread_title: Отбор на световните първенства по футбол

message: Не е зле да се внимава, когато се корегира, за да не се получават откровени противоречия. Роналдо е единственият футболист отбелязвал голове на пет световни първенства - от 2006 до 2022 г. включително. Някой е разчовъркал правилният текст и в момента може да се прочете, че Роналдо е отбелязал голове на първенствата през 2006, 2010, 2014 и 2022 г., т.е. на четири и малко по надолу, че е най-възрастният футболист с хеттрик - точно през липсващата 2018! Доста глупаво изглежда, нали? 212.39.89.20 21:39, 8 декември 2022 (UTC)
thread_title:  Кристиано Роналдо